pythainlp/thaigov-v2-corpus-22032023 huggingface dataset:
วันพุธที่ 24 กุมภาพันธ์ 2564
ถาม - ตอบ นายกรัฐมนตรี จากเวทีอภิปรายฯ 18 – 19 ก.พ. 64
...
Q : รัฐบาลเอื้อประโยชน์ให้กลุ่มทุนพลังงาน?
A : เมื่อนายกรัฐมนตรีเข้าดำรงตำแหน่งได้เร่งแก้ไขปัญหาที่เกิดขึ้นจากรัฐบาลก่อนหน้า โดยอาจมีการแต่งตั้งบุคคลใกล้ชิดที่เชื่อใจได้เข้ามาแก้ปัญหาโดยเร็ว แต่เมื่อเวลาผ่านไปก็กลับมาใช้กลไกปกติ นายกรัฐมนตรีเป็นเพียงประธานการประชุมรับฟังทุกหน่วยงานและอนุมัติในหลักการ ยืนยันว่าตนไม่ได้เป็นรัฏฐาธิปัตย์ ไม่ต้องการแสวงหาประโยชน์ ไม่ชอบการคดโกง
.
Q : นายกรัฐมนตรีในฐานะประธาน ก.ตร. แต่งตั้งไม่โปร่งใส เรียกรับผลประโยชน์?
A : นายกรัฐมนตรีเป็นประธาน ก.ตร. ทำงานผ่านคณะกรรมการ และข้อเสนอที่คัดกรองมาจากสำนักงานตำรวจแห่งชาติ ทุกอย่างเป็นไปตามหลักเกณฑ์ของ พ.ร.บ.ตำรวจ พ.ศ. 2547 และยินดีเปิดกว้างให้ข้าราชการตำรวจร้องเรียนต่อศาลปกครองได้ หากไม่ได้รับความเป็นธรรม
.
Q : นายกรัฐมนตรีปล่อยให้บรรจุตำรวจสัญญาบัตร 400 คนในปี 2562 โดยไม่มีการสอบแข่งขัน?
A : การบรรจุแต่งตั้งนายตำรวจชั้นสัญญาบัตร เป็นอำนาจของสำนักงานตำรวจแห่งชาติ ไม่เกี่ยวข้องกับนายกรัฐมนตรี แต่ละปีใช้หลักเกณฑ์ 1. รับจากโรงเรียนนายร้อยตำรวจ 300 นาย 2.สอบเลื่อนระดับจากชั้นประทวน 200 นาย 3. สอบคัดเลือกบุคคลภายนอก 200 นาย 4. แต่งตั้งจากวุฒิที่ขาดแคลน เช่น แพทย์ นักวิทยาศาสตร์ 200 นาย 5. แต่งตั้งทายาทตำรวจที่เสียชีวิตจากการปฏิบัติหน้าที่ 100 นาย
Q : นายกรัฐมนตรีใช้อำนาจหน้าที่ในทางที่ผิด กรณีการเจรจาซื้อขายผ่านระบบ G to G
A : นายกรัฐมนตรียืนยันไม่มีส่วนรู้เห็นกับการทุจริตตามที่ถูกกล่าวอ้าง ไม่มีประเทศใดเป็นเจ้าของกิจการเอง โดยการซื้อขายระบบ G to G คือการรับรองว่า ได้ซื้อขายจากบริษัทที่รัฐบาลรับรอง กรณีการจัดซื้อรถบัสของกองทัพบก เป็นการดำเนินงานของกองทัพซึ่งผ่านการอนุมัติงบประมาณ 2 ระยะ และกำหนดกรอบ TOR ตามวัตถุประสงค์และการบริหารงานภายในของหน่วยงาน ไม่ได้ฝ่าฝืนกฎหมาย
.
Q : มีการใช้จ่ายงบกลางที่ไม่สามารถพิสูจน์ได้?
A : รัฐบาลใช้งบกลาง โดยผ่านการอนุมัติของคณะรัฐมนตรี เพื่อใช้จ่ายในกรณีเร่งด่วนจำเป็น ซึ่งไม่มีอยู่ในแผนงานประจำปี การกล่าวหาโดยไม่มีหลักฐานอาจถูกฟ้องร้องตามกฎหมายได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
ตั้ง “คลินิกเพื่อผู้สูงอายุ” วันอาทิตย์
...
ปี 2564 เป็นปีที่ประเทศไทยเข้าสู่
สังคมสูงอายุโดยสมบูรณ์
ดังนั้น การดูแลสุขภาพผู้สูงอายุจึงเป็นเรื่องสำคัญ
.
“คลินิกพิเศษเฉพาะทางโรคผู้สูงอายุ” วันอาทิตย์
เป็นทางเลือกที่ภาครัฐริเริ่มขึ้น
เพื่อรองรับผู้ป่วยสูงอายุที่จะเพิ่มขึ้นในอนาคต
.
ระยะแรก จะเปิดให้บริการนำร่อง
ที่โรงพยาบาลศูนย์อุดรธานี จ.อุดรธานี
ก่อนขยายไปทั่วประเทศในเดือน เม.ย. 64 นี้
.
บริการทางการแพทย์มีหลายอย่าง
เช่น ตรวจรักษาโรคข้อเข่าเสื่อม ระบบปัสสาวะ
เจ็บป่วยทั่วไป การผ่าตัด ฯลฯ
.
คลินิกพิเศษนี้ จะช่วยให้ผู้ป่วยสูงอายุและญาติมิตร
มีโอกาสพูดคุยกับแพทย์พยาบาลมากขึ้น
ซึ่งจะทำให้เกิดความเข้าใจอันดีระหว่างกัน
และสามารถปฏิบัติตัวได้อย่างถูกต้อง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
ขึ้นทะเบียนวัคซีน "ซิโนแวค” แล้ว
...
เป็นข่าวที่น่ายินดี “วัคซีนซิโนแวค”
ได้รับการขึ้นทะเบียนจาก อย. เป็นที่เรียบร้อย
โดยเมื่อผ่านการรับรองแล้วก็สามารถนำไปฉีด
ให้กับประชาชนในประเทศได้
.
ในวันพรุ่งนี้ วัคซีนซิโนแวคล็อตแรก 200,000 โดส
จะเดินทางมาถึงประเทศไทย เวลาประมาณ 09.45 น.
ด้วยเที่ยวบินขนส่งสินค้า (Cargo) TG 675
เส้นทางปักกิ่ง - กรุงเทพฯ ณ ท่าอากาศยานสุวรรณภูมิ
.
สำหรับวัคซีนล็อตสอง 8 แสนโดส
และล็อตสาม 1 ล้านโดส จะทยอยตามมา
ในเดือน มี.ค. - เม.ย. และส่วนหนึ่งจะใช้สำหรับ
ฉีดในเข็มที่ 2 สำหรับผู้ที่ได้ฉีดวัคซีนเข็มแรกไปแล้ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
ไขข้อข้องใจ ธ.กรุงไทย เป็นรัฐวิสาหกิจหรือไม่?
...
เดิมธนาคารกรุงไทยมีสถานะเป็นรัฐวิสาหกิจ
ตาม พ.ร.บ.วิธีการงบประมาณ พ.ศ. 2502
แต่ต่อมา มีการปรับปรุงแก้ไข พ.ร.บ.วิธีการงบประมาณ พ.ศ. 2561
และกองทุนเพื่อการฟื้นฟูและพัฒนาระบบสถาบันการเงิน
ซึ่งไม่ใช่รัฐวิสาหกิจ เข้าถือหุ้นของธนาคารกรุงไทย
มากกว่าร้อยละ 50 จึงทำให้ธนาคารกรุงไทย
ไม่เป็นรัฐวิสาหกิจตามกฎหมายวิธีการงบประมาณ
.
อย่างไรก็ตาม ถ้าพิจารณาจากนิยามคำว่า “รัฐวิสาหกิจ”
ตาม พ.ร.บ.การบริหารหนี้สาธารณะ พ.ศ. 2548
ธนาคารกรุงไทยเข้าลักษณะเป็นรัฐวิสาหกิจ
ดังนั้น การตีความจึงขึ้นอยู่กับหลักเกณฑ์หรือนิยามของกฎหมายแต่ละฉบับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
ลุย! จ้างงานใน 4,009 ตำบล สร้างกลุ่มเกษตรทฤษฎีใหม่
...
โครงการ 1 ตำบล 1 เกษตรทฤษฎีใหม่
เปิดรับเกษตรกรที่อยากพัฒนาอาชีพตนเอง
ให้เป็นการเกษตรแบบยั่งยืน คุ้มค่า
และใช้พื้นที่อย่างมีประสิทธิภาพ
.
โดยรับสมัครและคัดเลือกเกษตรกร
จาก 4,009 ตำบล 75 จังหวัด
ตำบลละ 2 รายขึ้นไป แต่ไม่เกิน 50 ราย
รวมแล้ว 32,000 ราย ทั่วประเทศ
.
และจ้างงานแรงงาน ตำบลละ 1 คนขึ้นไป
แต่ไม่เกิน 25 คน รวมเป็น 16,000 คน
เพื่อช่วยดำเนินงานโครงการ
ได้รับค่าตอบแทนเดือนละ 9,000 บาท
.
เกษตรกรที่เข้าร่วมโครงการ จะได้รับการฝึกอบรม
ความรู้เศรษฐกิจพอเพียง และเกษตรทฤษฎีใหม่
ที่สำคัญคือ กรมพัฒนาที่ดิน จะไปขุดบ่อเก็บน้ำให้
ช่วยปรับปรุงดิน และสนับสนุนปัจจัยการผลิต
ที่เหมาะสมกับพื้นที่ เช่น พืช สัตว์ ประมง
.
ปัจจุบัน มีผู้เข้าร่วมโครงการแล้ว
เป็น เกษตรกร 20,583 ราย
โดยยังเปิดรับสมัครจนถึงสิ้น มี.ค.64
ส่วนแรงงานสมัครครบตามจำนวนแล้ว
.
เกษตรกรที่สนใจ สมัครได้ที่
สำนักงานเกษตรอำเภอ
หรือที่https://ntag.moac.go.th/
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
ไฟเขียว ค่าจ้างมาตรฐานฝีมือ 3 กลุ่ม 13 สาขาอาชีพ ‘ช่าง’
...
เคาะแล้ว กับการกำหนดเพิ่มอัตราค่าจ้างตามมาตรฐานฝีมือ
'3 กลุ่มแรงงาน 13 สาขาอาชีพ'
ที่ผ่านความเห็นชอบจากครม. แล้ว
.
3 กลุ่มสาขาอาชีพ ประกอบด้วย
1. กลุ่มช่างอุตสาหการ ได้แก่
• ช่างกลึง อัตราค่าจ้าง 460 - 630 บาท/วัน
• ช่างควบคุมเครื่องกลึง CNC อัตราค่าจ้าง 470 - 675 บาท/วัน
• ช่างควบคุมเครื่อง Wire Cut อัตราค่าจ้าง 480 บาท/วัน
• ช่างเชื่อมอาร์กโลหะด้วยมือ อัตราค่าจ้าง 465 - 630 บาท/วัน
.
2. กลุ่มช่างไฟฟ้า อิเล็กทรอนิกส์และคอมพิวเตอร์ ได้แก่
• ช่างไฟฟ้าภายนอกอาคาร อัตราค่าจ้าง 450 บาท/วัน
• ช่างโทรคมนาคม (ไมโครเวฟและการสื่อสารดาวเทียม)
อัตราค่าจ้าง 450 บาท/วัน
• ช่างควบคุมด้วยระบบโปรแกรมเมเบิ้ลลอจิกคอนโทรลเลอร์ (PLC)
อัตราค่าจ้าง 450 - 540 บาท/วัน
• ช่างไฟฟ้าสำหรับอุตสาหกรรมการจัดประชุม
และการแสดงสินค้า (MICE) อัตราค่าจ้าง 440 บาท/วัน
• ช่างติดตั้งระบบโซลาร์เซลล์ อัตราค่าจ้าง 450 บาท/วัน
.
3. กลุ่มช่างเครื่องกล ได้แก่
• พนักงานควบคุมเครื่องจักรรถยกไฟฟ้า อัตราค่าจ้าง 430 บาท/วัน
• พนักงานควบคุมเครื่องจักรรถยกใช้เครื่องยนต์
อัตราค่าจ้าง 430 บาท/วัน
• ช่างตั้งศูนย์และถ่วงล้อรถยนต์ อัตราค่าจ้าง 415 บาท/วัน
• ช่างซ่อมรถจักรยานยนต์ อัตราค่าจ้าง 415 บาท/วัน
.
ซึ่งการกำหนดอัตราค่าจ้างตามมาตรฐานฝีมือนี้
เพื่อส่งเสริมให้ลูกจ้างที่ผ่านการทดสอบมาตรฐานฝีมือแรงงาน
ในแต่ละสาขาอาชีพและแต่ละระดับ
ได้รับค่าจ้างที่เหมาะสม เป็นธรรม
สอดคล้องกับทักษะฝีมือ ความรู้ ความสามารถ
และการจ้างงานในตลาดแรงงาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
รมว.ยุติธรรม​ เป็นสักขีพยานรับมอบอุปกรณ์ตรวจวิเคราะห์สารเสพติดชนิดพกพาจาก UNODC เผยเครื่องใหม่ช่วยให้ผลตรวจแม่นยำขึ้น เสริมแกร่งการตรวจสารเคมีและสารตั้งต้น
นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมเป็นสักขีพยานในการรับมอบอุปกรณ์ตรวจวิเคราะห์สารเสพติดและสารเคมีโดยใช้เทคนิค Raman Spectroscopy ชนิดพกพา จาก สำนักงานว่าด้วยยาเสพติดและอาชญากรรมแห่งสหประชาชาติ
ในวันพุธที่ ๒๔ กุมภาพันธ์ ๒๕๖๔ เวลา ๐๙.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม ร่วมเป็นสักขีพยานในการรับมอบอุปกรณ์ตรวจวิเคราะห์สารเสพติดและสารเคมีโดยใช้เทคนิค Raman Spectroscopy ชนิดพกพา จาก สำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime : UNODC) เพื่อนำไปใช้ประโยชน์ในการทดสอบสารต้องสงสัยในภาคสนาม ได้อย่างรวดเร็วและแม่นยำมากขึ้น โดยมี นายวิชัย ไชยมงคล เลขาธิการคณะกรรมการป้องกันและปราบปรามยาเสพติด (เลขาธิการ ป.ป.ส.) และนายเจเรมี ดักลาส ผู้แทนจาก UNODC ประจำภูมิภาคเอเชียตะวันออกเฉียงใต้และแปซิฟิก เข้าร่วมงาน ณ ศูนย์วิทยาศาสตร์ยาเสพติด สถาบันวิชาการและตรวจพิสูจน์ยาเสพติด สำนักงาน ปปส. กรุงเทพมหานคร (ทุ่งสองห้อง)
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า การส่งมอบอุปกรณ์ตรวจวิเคราะห์สารเสพติดและสารเคมีชนิดพกพาในครั้งนี้ เป็นไปตามแผน ที่จะเพิ่มศักยภาพในการตอบโต้ผู้ผลิตยาเสพติดที่ได้มีการพัฒนาการผลิตยาเสพติด โดยเปลี่ยนแปลงจากยาเสพติดจากพืช มาเป็นยาเสพติดสังเคราะห์ โดยสำนักงาน ป.ป.ส. ได้รับความร่วมมือจาก สำนักงานว่าด้วยยาเสพติดและอาชญากรรมแห่งสหประชาชาติ (UNODC) นำเอาเทคโนโลยีที่มีความทันสมัยมาช่วยในการทดสอบสารเสพติดและสารเคมี ซึ่งอุปกรณ์ตรวจวิเคราะห์ดังกล่าวใช้เทคนิค Raman Spectroscopy ชนิดพกพา ทาง UNODC ได้มอบให้สำนักงาน ป.ป.ส. จำนวน ๒ เครื่อง เพื่อใช้ประโยชน์ในการเสริมประสิทธิภาพการสกัดกั้นยาเสพติดที่ลักลอบลำเลียงเข้ามาตามแนวชายแดน และเพื่อใช้ในการตรวจสารเสพติดและสารเคมีที่ลักลอบนำเข้ามาทาง ท่าอากาศยาน ท่าเรือ และพื้นที่อื่นๆ ทั่วประเทศ
รัฐมนตรีว่าการกระทรวงยุติธรรม กล่าวอีกว่า “ขอขอบคุณ UNODC อีกครั้งสำหรับความร่วมมือครั้งนี้ ซึ่งปฏิเสธไม่ได้ว่าในการแก้ปัญหายาเสพติดนั้น การบูรณาการความร่วมมือกันของหน่วยงานภาคีระดับประเทศและระดับภูมิภาคเป็นสิ่งสำคัญ เพราะนอกจากจะหาแนวทางแก้ปัญหาร่วมกันแล้ว ยังได้แลกเปลี่ยนเรียนรู้ และส่งเสริมการทำงานให้กันอีกด้วย ทั้งนี้ สำนักงาน ป.ป.ส. และ UNODC หลังจากนี้จะพัฒนาความร่วมมือในการแก้ไขปัญหายาเสพติดในระดับประเทศ และระดับภูมิภาค โดยจะสนับสนุนการฝึกอบรมให้แก่เจ้าหน้าที่ สนับสนุนอุปกรณ์ที่จำเป็น เน้นความร่วมมือในหลายมิติ อาทิ การควบคุมชายแดนเพื่อต่อต้านการลักลอบค้ายาเสพติดข้ามชาติ การพัฒนาศักยภาพเจ้าหน้าที่ในการสืบสวนสอบสวนการกระทำความผิดที่เกี่ยวข้องกับยาเสพติดโดยใช้สกุลเงินดิจิทัลหรือคริปโตเคอร์เรนซี และเว็บลับ การลักลอบค้ายาเสพติดทางทะเล การศึกษาวิจัยสถานการณ์ยาเสพติดในภูมิภาค ตลอดจนการป้องกันการใช้ยาเสพติดในกลุ่มเด็ก เยาวชน และประชาชนทั่วไป เป็นต้น”
วันพุธที่ 24 กุมภาพันธ์ 2564
นฤมล เยือนสุพรรณ ดันกลุ่มเปราะบาง สร้างอาชีพ-รายได้
รมช.แรงงาน ลงพื้นที่จังหวัดสุพรรณบุรี ขับเคลื่อนการพัฒนาฝีมือแรงงานในกลุ่มเปราะบาง เยี่ยมชมการพัฒนาฝีมือแรงงาน เพื่อคนไทยมีงานทำ
วันที่ 24 กุมภาพันธ์ 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วยหม่อมหลวงปุณฑริก สมิติ ที่ปรึกษารัฐมนตรีช่วยว่าการกระทรวงแรงงานและคณะ ลงพื้นที่จังหวัดสุพรรณบุรี เพื่อปิดการฝึกอบรมและมอบวุฒิบัตรให้แก่ผู้ผ่านการอบรมแรงงานกลุ่มเป้าหมายเฉพาะ (คนพิการ/ผู้ดูแลคนพิการ) เยี่ยมชมนวัตกรรมผลงานของสถาบันพัฒนาฝีมือแรงงาน 2 สุพรรณบุรี (สพร. 2 สุพรรณบุรี) ณ ศูนย์เรียนรู้เศรษฐกิจพอเพียงของคนพิการหนองหญ้าไทร อ.หนองหญ้าไทร จ.สุพรรณบุรี พร้อมทั้งติดตามโครงการเพิ่มผลิตภาพแรงงาน ปีงบประมาณ พ.ศ.2563 ของกลุ่มสตรีแม่บ้าน อสม. แปรรูปผลิตภัณฑ์แห้ว ณ กลุ่มแปรรูปผลิตภัณฑ์แห้ว ต.วังยาง อ.ศรีประจันต์ จ.สุพรรณบุรี
ศาสตราจารย์ นฤมล กล่าวว่า จากนโยบายการพัฒนาฝีมือแรงงาน เพื่อยกระดับกระทรวงแรงงานเป็นกระทรวงด้านเศรษฐกิจ ภายใต้แนวคิด 3 ประการ คือ “สร้าง-ยก-ให้ รวมไทยสร้างชาติ” นั้น กระทรวงแรงงานโดยกรมพัฒนาฝีมือแรงงาน (กพร.) ได้ดำเนินการภารกิจเชิงรุกอย่างต่อเนื่อง เพื่อส่งเสริมให้แรงงานทุกกลุ่มมีทักษะ มีอาชีพ เพื่อให้ในระยะยาวของแรงงานและครอบครัวสามารถอยู่รอดได้ท่ามกลางวิกฤตการณ์ มีอาชีพ มีรายได้อย่างยั่งยืน มีความเข้มแข็ง เป็นแรงงานคุณภาพ และมีความปลอดภัยในการทำงาน เพื่อให้ แรงงานทุกกลุ่มโดยเฉพาะกลุ่มเปราะบางได้มีโอกาสในการเข้าถึงบริการของภาครัฐ เพื่อเป็นฟันเฟืองในการขับเคลื่อนเศรษฐกิจในภาพรวมของประเทศได้อย่างยั่งยืนต่อไป
รมช. แรงงาน กล่าวเพิ่มเติมว่า ในวันนี้ ได้เดินทางไปยังกลุ่มสตรีแม่บ้าน อสม. แปรรูปผลิตภัณฑ์แห้ว ซึ่งมีโอกาสได้เยี่ยมชมวิธีและขั้นตอนการเก็บหัวแห้วรวมถึงการแปรรูปผลิตภัณฑ์แห้ว ซึ่งเป็นการติดตามโครงการเพิ่มผลิตภาพแรงงาน ปีงบประมาณ พ.ศ.2563 นอกจากนี้ยังได้เดินทางไปยังศูนย์เรียนรู้เศรษฐกิจพอเพียงของคนพิการหนองหญ้าไซ เยี่ยมชมผลงานของ สพร.2 สุพรรณบุรี ประกอบด้วย ชุดฝึกภาคปฏิบัติการติดตั้งระบบโซลาเซลล์ ได้รับรางวัลบริการภาครัฐประจำปี พ.ศ.2563 และพัฒนาการบริการ ระดับดี ชุดฝึกปฏิบัติเครื่องเพิ่มค่าออกซิเจนในพลังงานแสงอาทิตย์ อีกทั้งยังได้เยี่ยมชมการฝึกโครงการฝึกอบรมแรงงานกลุ่มเป้าหมายเฉพาะ สาขาการเพิ่มมูลค่าผลิตภัณฑ์ทางการเกษตร และสาขาการทำภาชนะด้วยวัสดุธรรมชาติโดยการอัดขึ้นรูปจากความร้อน ชมสาธิตอาชีพของคนพิการ ผู้ดูแลคนพิการ ผู้สูงอายุ ประกอบด้วย การทอผ้าซาโฮริ การทำสบู่นมแพะ การทำไม้กวาดทางมะพร้าว การทำขนมฝอยทอง บูธจำหน่ายสินค้าและผลิตภัณฑ์จากคนพิการ ผู้ดูแลคนพิการ ผู้สูงอายุ และสินค้าแปรรูปผลิตภัณฑ์จากแห้ว ตามโครงการเพิ่มผลิตภาพแรงงานของกลุ่มสตรีแม่บ้าน อสม. รวมถึงมอบวุฒิบัตรแก่ผู้ผ่านการฝึกอบรมแรงงานกลุ่มเป้าหมายเฉพาะ (คนพิการ/ผู้ดูแลคนพิการ) สาขาการเพิ่มมูลค่าผลิตภัณฑ์ทางการเกษตร และสาขาการทำภาชนะด้วยวัสดุธรรมชาติโดยการอัดขึ้นรูปจากความร้อน จำนวน 40 คน
“ขอเป็นกำลังใจให้พี่น้องแรงงานทุกกลุ่ม ในการพัฒนาตนเองให้มีทักษะ มีอาชีพ และมีรายได้ที่ยั่งยืน สามารถเลี้ยงชีพและครอบครัวได้ ขอให้ทุกท่านเชื่อมั่นว่า กพร. จะยังคงดำเนินภารกิจตามนโยบายอย่างต่อเนื่องและก่อให้เกิดประโยชน์ต่อแรงงานทุกกลุ่มสูงสุด เพื่อให้สามารถก้าวข้ามวิกฤตินี้ไปพร้อมกัน ” ศ.นฤมล กล่าวท้ายสุด
วันพุธที่ 24 กุมภาพันธ์ 2564
เตือนห้ามแลกเงิน – ขายสิทธิ์ “เราชนะ” เข้าข่ายผิดฐาน “ฉ้อโกง”
...
แจ้งเตือน ผู้ได้รับสิทธิ์โครงการเราชนะ
ที่ได้รับเงินช่วยเหลือเพื่อบรรเทาภาระค่าครองชีพ
จากผลกระทบจากการแพร่ระบาดของโรคโควิด-19
กว่า 31 ล้านคน ต้องระวัง
.
รู้หรือไม่ว่า ผู้ที่จะได้รับสิทธิ์ตามโครงการ
ต้องมีคุณสมบัติตามที่กำหนด
ทำให้สิทธิ์ที่ได้รับนั้นเป็นสิทธิ์จำเพาะบุคคล
ไม่สามารถโอน แลกเปลี่ยนหรือมอบให้กับผู้อื่นได้
เช่นเดียวกับโครงการ "เราเที่ยวด้วยกัน”
.
จึงขอย้ำเตือนว่า สิทธิ์ตามโครงการ "เราชนะ" นั้น
ไม่สามารถแลกเปลี่ยนเป็นเงินสดได้
ดังนั้น ผู้ที่รับซื้อสิทธิ์ และผู้ที่ขายสิทธิ์ อาจมีความผิดฐาน "ฉ้อโกง"
และหากเป็นการกระทำผิดผ่านระบบคอมพิวเตอร์
ก็อาจมีความผิดตาม พ.ร.บ. คอมพิวเตอร์ อีกด้วย
.
กรณีพบเห็นพฤติกรรม
ที่ไม่เป็นไปตามเงื่อนไขของโครงการ
สามารถแจ้งเบาะแส รวมถึงส่งหลักฐานการกระทำผิด
ทางไปรษณีย์มาได้ที่
สำนักงานเศรษฐกิจการคลัง กระทรวงการคลัง
ถนนพระราม 6 แขวงสามเสนใน เขตพญาไท กรุงเทพฯ 10400
หรือ e-mail wewin@fpo.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
ติวเข้มกรมการข้าว มุ่งเดินหน้าพัฒนาระบบข้าว
‘รมช.ประภัตร’ ติวเข้มกรมการข้าว มุ่งเดินหน้าพัฒนาระบบข้าว ผลิตให้ตรงตามความต้องการของตลาด ย้ำศูนย์ข้าวต้องเป็นหนึ่งเดียว เพื่อช่วยเหลือชาวนาไทย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ มอบนโยบายการขับเคลื่อนการพัฒนาระบบการผลิตข้าวและการเชื่อมโยงตลาดข้าวของไทย ให้กับบุคลากร ข้าราชการ และเจ้าหน้าที่กรมการข้าว ในการสัมมนามอบแนวทางการปฏิบัติงานโครงการส่งเสริมนาแปลงใหญ่ของกรมการข้าว ปีงบประมาณ 2564 โดยมี นายทองเปลว กองจันทร์ ปลัดกระทรวงเกษตรและสหกรณ์ ร่วมมอบแนวทางการขับเคลื่อนนโยบายสำคัญของกระทรวงเกษตรและสหกรณ์ ในครั้งนี้ ณ โรงแรมมารวย การ์เด้น กรุงเทพ
นายประภัตร กล่าวว่า การพัฒนาเศรษฐกิจและความสามารถในการแข่งขันของไทยถือเป็นนโยบายสำคัญของรัฐบาล โดยการพัฒนาภาคเกษตรมุ่งเน้นการรักษาเสถียรภาพราคาสินค้าเกษตร และรายได้ของเกษตรกรลดต้นทุน และเพิ่มประสิทธิภาพการผลิตที่เหมาะสม ส่งเสริมการสร้างมูลค่าเพิ่มให้กับสินค้าเกษตร อย่างไรก็ตาม ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ส่งผลกระทบต่อภาคเศรษฐกิจ เกิดการว่างงาน ซึ่งอาจเป็นโอกาสของภาคเกษตร ที่จะส่งเสริมให้เกษตรกรคนรุ่นใหม่ ที่มีความรู้ด้านเทคโนโลยีนำมาประยุกต์ใช้เพื่อเพิ่มประสิทธิภาพการผลิตให้เข้มแข็งได้อย่างยั่งยืน ดังนั้นกรมการข้าว ซึ่งมีภารกิจและโครงการที่สำคัญ อาทิ ระบบส่งเสริมการเกษตรแบบแปลงใหญ่ ต้องเร่งดำเนินการอย่างเร่งด่วน เพื่อช่วยเหลือชาวนาไทยลดต้นทุนการผลิต ตลอดจน การดำเนินงานเพื่อบรรเทาความเดือดร้อนให้แก่เกษตรกรที่ได้รับผลกระทบ และเพื่อให้ชาวนาไทยได้มีเมล็ดพันธ์ุข้าวที่ดี มีองค์ความรู้ และเข้าถึงเทคโนโลยีที่ทันสมัย
นายประภัตร กล่าวต่อไปว่า เมล็ดพันธุ์ข้าวถือเป็นหัวใจสำคัญของชาวนา ซึ่งนายกรัฐมนตรีฯ มีความเป็นห่วงพี่น้องชาวเสมอ จึงเน้นย้ำให้กระทรวงเกษตรและสหกรณ์ เร่งผลิตเมล็ดพันธุ์ที่ดีมีคุณภาพ เพื่อให้ชาวนาได้ผลผลิตที่ดี ลดต้นทุน นอกจากนี้จะต้องปรับแผนการผลิตข้าวให้ตรงตามความต้องการของตลาด โดยแบ่งออกเป็น 5 ประเภท คือ 1.ข้าวหอมมะลิ 2.ข้าวหอมไทย 3.ข้าวเจ้า 4.ข้าวเหนียว และ 5. ข้าวตลาดเฉพาะ โดยมอบหมายให้ศูนย์วิจัยข้าวทั้ง 28 ศูนย์ ร่วมมือกันวิจัยทั้ง 5 ประเภท เนื่องจากเป็นที่ต้องการของตลาด
“ขอให้ทุกศูนย์ฯ รวมกันเป็นหนึ่งเดียว โดยเน้นการแก้ไขในระยะสั้นให้เกิดเป็นรูปธรรม เพราะอีก 3 เดือน ชาวนาจะเริ่มหว่านข้าว จึงต้องหาเมล็ดพันธุ์ให้เพียงพอ การร่วมมือกันจะทำให้เกิดประโชยน์แก่พี่น้องชาวนาให้ได้มีเมล็ดพันธุ์ดีใช้ นอกจากนี้ได้มอบหมายให้ปลัดกระทรวงเกษตรและสหกรณ์ ตั้งหน่วยเฉพาะกิจ เพื่อเข้าไปตรวจสอบเมล็ดพันธุ์ที่ขายตามร้านค้า โดยจะขอความร่วมมือไม่นำเมล็ดพันธุ์ปลอมมาขาย รวมทั้งตรวจสอบราคาให้เป็นไปตามที่กำหนด “ นายประภัตร กล่าว
สำหรับการสัมมนามอบแนวทางการปฏิบัติงานโครงการส่งเสริมนาแปลงใหญ่ของกรมการข้าว ปีงบประมาณ 2564 นี้ มีวัตถุประสงค์ เพื่อขับเคลื่อนนโยบายสำคัญของกระทรวงเกษตรและสหกรณ์ ก่อให้เกิดการบูรณาการความคิดร่วมกัน และนำไปสู่การปฏิบัติในพื้นที่ ตลอดจนสร้างความร่วมมือร่วมใจให้แก่บุคลากรสามารถดำเนินงานไปในทิศทางเดียวกันได้อย่างมีประสิทธิภาพ ส่งผลให้ภารกิจที่ได้รับมอบหมายบรรลุผลสำเร็จตามวัตถุประสงค์และสามารถแก้ปัญหาให้กับเกษตรกรได้อย่างเป็นรูปธรรม
วันพุธที่ 24 กุมภาพันธ์ 2564
รัฐมนตรีว่าการกระทรวงยุติธรรม ร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ครั้งที่ ๓/๒๕๖๔ ผ่านระบบการประชุมทางไกล ( Video Conference)
นายสมศักดิ์ เทพสุทิน รัฐมนตรีว่าการกระทรวงยุติธรรม เข้าร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒๒ กุมภาพันธ์ ๒๕๖๔ เวลา ๑๔.๐๐ น. ณ ห้องประชุมกระทรวงยุติธรรม ๑๑-๐๑ ชั้น ๑๑ อาคารกระทรวงยุติธรรมแห่งใหม่ นายสมศักดิ์ เทพสุทิน รัฐมนตรีว่าการกระทรวงยุติธรรม เข้าร่วมประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบการประชุมทางไกล (Video Conference) โดยมี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานการประชุม
โดยที่ประชุมได้รับทราบรายงานสถานการณ์การแพร่ระบาดและผู้ติดเชื้อ ของศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข รวมทั้งการดำเนินการให้เป็นไปตามข้ออนุมัติของนายกรัฐมนตรีตามการเสนอของคณะกรรมการเฉพาะกิจพิจารณาผ่อนคลายการบังคับใช้มาตรการป้องกันและยับยั้งการแพร่ระบาดของโควิด-19
นอกจากนี้ ที่ประชุมได้พิจารณาความเหมาะสมในการขยายระยะเวลาประกาศสถานการณ์ฉุกเฉินในทุกเขตท้องที่ทั่วราชอาณาจักร คราวที่ ๑๐ การปรับระดับของพื้นที่สถานการณ์ย่อยในพื้นที่ทั่วราชอาณาจักร แผนการกระจายวัคซีนโควิด-19 การรับทราบข้อกำหนด และประกาศที่เกี่ยวข้องกับการควบคุมสถานการณ์การแพร่ระบาดของโควิด-19 การป้องกันการแพร่ระบาดของโควิด-19 ตามแนวชายแดน ตลอดจนผลการดำเนินงานปัญหาและอุปสรรค รวมทั้งข้อเสนอแนะในการดำเนินงานของศูนย์ปฏิบัติการในด้านต่างๆ
วันพุธที่ 24 กุมภาพันธ์ 2564
การประชุมคณะกรรมการน้ำตาลทราย ครั้งที่ 2/2564
รองปลัดเกษตรฯ เป็นประธานการประชุมคณะกรรมการน้ำตาลทราย ครั้งที่ 2/2564
นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ำตาลทราย ครั้งที่ 2/2564 ณ ห้องประชุมอาคารสำนักงานคณะกรรมการอ้อยและน้ำตาลทราย ชั้น 1 กระทรวงอุตสาหกรรม โดยที่ประชุมฯ ได้รับทราบและพิจารณาในประเด็นที่เกี่ยวข้อง ดังนี้
1) การกำหนดปริมาณน้ำตาลทรายให้โรงงานน้ำตาลผลิตในฤดุการผลิตปี 2563/2564 (บัญชีจัดสรรปริมาณน้ำตาลทรายครั้งที่ 2)
2) โครงการติดตามสถานการณ์น้ำตาลทราย อุตสาหกรรมต่อเนื่อง และการส่งออกน้ำตาลทรายปี 2564
3) รายงานสถานการณ์การจำหน่ายน้ำตาลทรายภายในและภายนอกประเทศ
4) สรุปปริมาณการขนย้ายน้ำตาลทรายที่ได้รับสิทธิของบริษัทผู้ผลิตสินค้าส่งออกปี 2564 ณ วันที่ 31 มกราคม 2564
5) รายงานการจำหน่ายและการขนย้ายน้ำตาลทรายดิบ เพื่อจำหน่ายภายในราชอาณาจักรก่อนฤดูกาลผลิตปี 2563/2564 และฤดูการผลิตปี 2563/2564
6) เวียดนามฟ้องไทยทุ่มตลาดน้ำตาลทราย
วันพุธที่ 24 กุมภาพันธ์ 2564
มหาดไทยกำชับอำเภอ และท้องถิ่น แจ้งเตือนประชาชนเฝ้าระวังป้องกันโรคระบาดสัตว์ปีก
มหาดไทยกำชับอำเภอ และท้องถิ่น แจ้งเตือนประชาชนเฝ้าระวังป้องกันโรคระบาดสัตว์ปีก
วันนี้ (24 ก.พ.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า กระทรวงมหาดไทยได้รับแจ้งจากกระทรวงเกษตรและสหกรณ์ว่า ตั้งแต่ต้นปี 2564 องค์การสุขภาพสัตว์โลก (OIE) รายงานการพบการระบาดของโรคไข้หวัดนกชนิดรุนแรงในสัตว์ปีกพื้นเมืองในประเทศเพื่อนบ้าน ได้แก่ ประเทศเวียดนาม และประเทศกัมพูชา อย่างต่อเนื่อง และขณะนี้ประเทศไทยมีสภาพอากาศเปลี่ยนแปลง อุณหภูมิที่ลดลงส่งผลให้สุขภาพสัตว์ปีกไม่แข็งแรง ภูมิคุ้มกันลด อ่อนแอและป่วยได้ง่าย ซึ่งกรมปศุสัตว์ได้มีมาตรการเฝ้าระวังและป้องกันโรคระบาดในสัตว์ปีกเพื่อเฝ้าระวังและป้องกันโรคระบาดในสัตว์ปีกที่อาจติดต่อสู่คนได้
นายฉัตรชัย พรหมเลิศ กล่าวว่า เพื่อเป็นการเฝ้าระวังและป้องกันโรคระบาดสัตว์ปีกในทุกพื้นที่ทั่วประเทศ จึงได้สั่งการไปยังผู้ว่าราชการจังหวัดทุกจังหวัดกำชับนายอำเภอแจ้งกำนัน ผู้ใหญ่บ้าน และองค์กรปกครองส่วนท้องถิ่น ตรวจสอบและแจ้งเตือนไปยังประชาชน กรณีหากพบสัตว์ปีกป่วยหรือตายผิดปกติ มีอาการซูบผอม กินอาหารลดลง ขนร่วง ซึม ไอ จาม หายใจลำบาก หน้าบวม หงอนเหนียงคล้ำ ท้องเสีย ชัก ตายกะทันหันไม่แสดงอาการชัดเจน หรือพบการตายผิดปกติเป็นจำนวนมาก ให้แจ้งอาสาปศุสัตว์ หรือเจ้าหน้าที่ปศุสัตว์ใกล้บ้านอย่างเร่งด่วน พร้อมเน้นย้ำ ห้ามนำซากสัตว์ปีกที่ป่วยตายมาปรุงเป็นอาหารหรือจำหน่ายโดยเด็ดขาด และให้ทำการฝังกลบหรือเผาโดยต้องสวมถุงมือขณะจับซากสัตว์ปีกทุกครั้ง และล้างมือด้วยน้ำสะอาดและน้ำยาฆ่าเชื้อโรคทันที รวมทั้งส่งเสริมเกษตรกรปรับระบบป้องกันโรคในไก่พื้นเมืองด้วยการจัดทำเล้าหรือโรงเรือนที่สามารถป้องกันลมและฝนได้ โดยหากประชาชนพบสัตว์ปีกป่วยหรือตายโดยไม่ทราบสาเหตุ สามารถแจ้งผ่านสายด่วนกรมปศุสัตว์ 06-3225-6888 และแจ้งผ่าน Application : DLD 4.0 ตลอด 24 ชั่วโมง
วันพุธที่ 24 กุมภาพันธ์ 2564
ปูพรม! ลุยตรวจสอบสินค้าราคาแพงทั่วประเทศ
...
จากกรณีพบร้านค้าที่ร่วมโครงการเราชนะ
ฉวยโอกาสปรับขึ้นราคาสินค้าอุปโภค – บริโภค
กระทรวงพาณิชย์จึงเร่งจัดเจ้าหน้าที่ทุกจังหวัด
ตรวจสอบร้านค้าที่ร่วมโครงการฯ โดยด่วน
.
ย้ำ! ร้านค้าต้องปิดป้ายแสดงราคาให้ชัดเจน
มิเช่นนั้นจะมีโทษปรับสูงสุด 1 หมื่นบาท
และห้ามจำหน่ายสินค้าราคาสูงเกินควร
หากพบหลักฐานจะดำเนินคดีเด็ดขาด
ตามมาตรา 29 โทษจำคุกไม่เกิน 7 ปี
ปรับไม่เกิน 1.4 แสนบาท หรือทั้งจำทั้งปรับ
.
โดยเฉพาะร้านธงฟ้าฯ ที่หากพบการกระทำผิด
จะถูกยกเลิกจากโครงการ และไม่สามารถจำหน่ายสินค้า
ให้กับผู้ถือบัตรสวัสดิการแห่งรัฐได้อีกต่อไป
.
หากประชาชนพบเห็นพฤติกรรมดังกล่าว
แจ้งได้ที่ สายด่วน 1569 หรือ สนง.พาณิชย์ทุกจังหวัด
Cr. กรมการค้าภายใน กระทรวงพาณิชย์
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
กระทรวงวัฒนธรรม โดยกรมการศาสนา เชิญชวนพุทธศาสนิกชน ร่วมสืบทอดพระพุทธศาสนา เนื่องในวันมาฆบูชา วิถีใหม่
กระทรวงวัฒนธรรม โดยกรมการศาสนา เชิญชวนพุทธศาสนิกชน ร่วมสืบทอดพระพุทธศาสนา เนื่องในวันมาฆบูชา วิถีใหม่
วันพุธที่ ๒๔ กุมภาพันธ์ ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการแถลงข่าวกิจกรรมส่งเสริมพระพุทธศาสนา เนื่องในเทศกาลวันมาฆบูชา พุทธศักราช ๒๕๖๔ ณ บริเวณโถงชั้น ๑ อาคารวัฒนธรรมวิศิษฏ์ กระทรวงวัฒนธรรม พร้อมด้วยผู้บริหารกระทรวงวัฒนธรรม เครือข่ายองค์กรทางศาสนา เข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ในปีพุทธศักราช ๒๕๖๔ นี้ กระทรวงวัฒนธรรม โดยกรมการศาสนา กำหนดจัดกิจกรรมส่งเสริมพระพุทธศาสนา เนื่องในเทศกาลวันมาฆบูชา ระหว่างวันที่ ๒๐ – ๒๖ กุมภาพันธ์ ๒๕๖๔ ทั้งในส่วนกลางและส่วนภูมิภาคทั่วประเทศ ซึ่งสถานการณ์การแพร่ระบาดของโรค
ติดเชื้อไวรัสโคโรนา ๒๐๑๙ (COVID-19) ส่งผลให้เกิดข้อจำกัดในการดำเนินกิจกรรม ดังนั้น กระทรวงวัฒนธรรม โดยกรมการศาสนา จึงได้มุ่งเน้นในเรื่องของ การสร้างการรับรู้ องค์ความรู้ ความสำคัญของวันมาฆบูชา รวมถึงการส่งเสริม เชิญชวน ให้พุทธศาสนิกชน ร่วมกิจกรรมทางพระพุทธศาสนา ในรูปแบบวิถีใหม่ (New normal) โดยจัดกิจกรรมเวียนเทียนออนไลน์ ผ่านทางไลน์ แอพลิเคชั่น (Line Application) วันสำคัญทางพระพุทธศาสนา หรือทาง https://เวียนเทียนออนไลน์มาฆบูชา2564.com และจัดทำสติกเกอร์ไลน์ “พี่โชคดี น้องมีบุญ” เนื่องในวันมาฆบูชา เพื่อร่วมส่งความสุข ส่งกำลังใจ ให้คิดดี ทำดี ทำจิตใจให้บริสุทธิ์ ในช่วงวันสำคัญทางพระพุทธศาสนา รวมทั้งจัดกิจกรรมการประกวดออกแบบภาพโปสเตอร์วันสำคัญทางพระพุทธศาสนา ในหัวข้อ “วันมาฆบูชา” ประเภทนักเรียน นิสิต นักศึกษา และประชาชน
สำหรับกิจกรรมในส่วนกลาง กรมการศาสนา กระทรวงวัฒนธรรม ร่วมกับ คณะสงฆ์วัดสระเกศ จัดพิธีเจริญพระพุทธมนต์ ตักบาตร และเวียนเทียน เนื่องในวันมาฆบูชา ในวันที่ ๒๖ กุมภาพันธ์ ๒๕๖๔ เวลา ๐๗.๐๐ น. ณ บริเวณพระบรมบรรพต (ภูเขาทอง) วัดสระเกศ เขตป้อมปราบศัตรูพ่าย กรุงเทพมหานคร โดยสามารถรับชมการถ่ายทอดสดพิธีเจริญพระพุทธมนต์ผ่าน Facebook กรมการศาสนา และในส่วนภูมิภาคจัดกิจกรรมฯ ตามบริบทของแต่ละพื้นที่โดยปฏิบัติตามมาตรการและคำแนะนำของศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) อย่างเคร่งครัด
อนึ่ง วันมาฆบูชา ปีนี้ ตรงกับวันศุกร์ที่ ๒๖ กุมภาพันธ์ ๒๕๖๔ เป็นวันสำคัญทางพระพุทธศาสนา คือ
เป็นวันเพ็ญเดือน มาฆมาส ที่พระสงฆ์จำนวน ๑,๒๕๐ รูป เดินทางมาเฝ้าพระพุทธเจ้าพร้อมกันโดยมิได้นัดหมาย ภิกษุเหล่านั้นล้วนเป็นเอหิภิกขุ คือ ได้รับการอุปสมบทจากพระพุทธเจ้าและเป็นพระอรหันต์ ในวันดังกล่าว พระพุทธเจ้าทรงแสดงโอวาทปาติโมกข์ เป็นการวางหลักธรรมทาง พระพุทธศาสนา ไว้ ๓ ประการ คือ ไม่ทำความชั่วทั้งปวง ทำแต่ความดี ทำจิตใจให้ผ่องใส
วันพุธที่ 24 กุมภาพันธ์ 2564
คลายปม! ต่างด้าวค้าขายออนไลน์ในไทยได้จริงหรือ?
...
การค้าออนไลน์นั้นเป็น “ธุรกิจบริการ”
ตาม พ.ร.บ.การประกอบธุรกิจของคนต่างด้าว พ.ศ. 2542
เป็นธุรกิจที่กฎหมายห้ามไม่ให้คนต่างด้าวประกอบธุรกิจในประเทศไทย
.
แม้กฎหมายจะเปิดช่องให้อธิบดีกรมพัฒนาธุรกิจการค้า
โดยความเห็นชอบของคณะกรรมการการประกอบธุรกิจของคนต่างด้าว
อนุญาตให้คนต่างด้าวเข้ามาประกอบธุรกิจบริการนี้ในประเทศไทยได้
แต่จนถึงปัจจุบันก็ยังไม่ได้เปิดให้คนต่างด้าวเข้ามาทำธุรกิจบริการนี้ในไทย
.
ที่สำคัญรัฐบาลมีนโยบายและมาตรการ
ส่งเสริมความเข้มแข็งให้กับการค้าออนไลน์ในประเทศ
โดยผู้ให้บริการ Platform ของไทยเอง
และยังออกกฎหมายให้จัดเก็บภาษีจาก Platform ต่างประเทศ
ที่ให้บริการในประเทศเหมือนกับที่ต่างประเทศกำลังดำเนินการด้วย
.
นอกจากนี้ ยังส่งเสริมการพัฒนาโครงสร้างพื้นฐานทางดิจิทัล จาก 3G เป็น 5G
ทำให้การค้าออนไลน์ผ่าน Digital Platforms ต่าง ๆ
มีมูลค่าเพิ่มสูงขึ้นหลายเท่าตัว และประชาชนได้รับประโยชน์เป็นอย่างมาก
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
พิธีเปิดโครงการให้ความรู้การจัดสิ่งอำนวยความสะดวกสำหรับคนพิการในสถานที่สาธารณะ
วันที่ 22 ก.พ. 2564 เวลา 09.00 น. น.ท.รณกร เฉลิมแสนยากร รองผู้อำนวยการท่าอากาศยานดอนเมือง (สายปฏิบัติการ) ผู้แทนผู้อำนวยการท่าอากาศยานดอนเมือง เป็นประธานในพิธีเปิดโครงการให้ความรู้การจัดสิ่งอำนวยความสะดวกสำหรับคนพิการในสถานที่สาธารณะ
โดยมี นางสาว สราญภัทร อนุมัติราชกิจ อธิบดีกรมส่งเสริมเเละพัฒนาคุณภาพชีวิตคนพิการ กล่าวแนะนำโครงการ ซึ่งจัดขึ้นโดยกรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์ เพื่อดำเนินการประเมินการจัดสิ่งอำนวยความสะดวกในพื้นที่สาธารณะสำหรับคนพิการ โดยจัดทำเป็นแบบรายการตรวจสอบสิ่งอำนวยความสะดวกสำหรับคนพิการ (Checklist) พร้อมลงพื้นที่ดูงาน รวมถึงให้ข้อเสนอแนะสำหรับปัญหาต่าง ๆ เพื่อให้ทีมคนพิการได้เห็นภาพกระบวนขาเข้า - ขาออก ในการเดินทางมาใช้บริการได้อย่างเข้าถึง ถูกต้อง และใช้ประโยชน์ได้ และเพื่อให้เป็นไปตามมาตรฐานสิ่งอำนวยความสะดวกและการใช้บริการสำหรับคนพิการมีผู้เข้าร่วมโครงการ ประกอบด้วย ประธานทูตอารยสถาปัตย์ มูลนิธิอารยสถาปัตย์เพื่อคนทั้งมวล, ประธานคณะติดตามการทำงานระบบราง ภาคีเครือข่ายขนส่งมวลชนทุกคนต้องขึ้นได้, ผู้จัดการโครงการพัฒนาและขับเคลื่อนระบบขนส่งสาธารณะเพื่อคนทั้งมวล, ภาคีเครือข่ายขนส่งมวลชนทุกคนต้องขึ้นได้, ผู้แทนคณะกรรมการว่าด้วยสิทธิคนพิการแห่งสหประชาชาติ, ผู้แทนสมาคมคนตาบอดแห่งประเทศไทย, เจ้าหน้าที่ท่าอากาศยาน, เจ้าหน้าที่การรถไฟแห่งประเทศไทย, เจ้าหน้าที่แขวงทางหลวง กทม., เจ้าหน้าที่กรมส่งเสริมและพัฒนาคุณภาพชีวิตคนพิการ และผู้มีส่วนเกี่ยวข้อง ณ อาคารผู้โดยสาร ท่าอากาศยานดอนเมือง (ทดม.)
ทั้งนี้ ทดม. ในฐานะผู้ให้บริการท่าอากาศยานมีความมุ่งมั่นในการยกระดับการให้บริการและสิ่งอำนวยความสะดวกต่าง ๆ โดยคำนึงถึงความปลอดภัยของผู้โดยสารและผู้ใช้บริการ เพื่อการให้บริการที่มีคุณภาพ ปราศจากข้อจำกัดในการเข้าถึงของผู้ใช้งาน และสร้างความพึงพอใจสูงสุด ภายใต้คำขวัญ "ปลอดภัยคือมาตรฐาน บริการคือหัวใจ" ผู้โดยสารและผู้ใช้บริการสามารถแนะนำหรือติชม ทดม. ได้ที่ศูนย์ประชาสัมพันธ์ ทดม. โทร 02 535 1192 ตลอด 24 ชั่วโมง
วันพุธที่ 24 กุมภาพันธ์ 2564
การประชุมเพื่อติดตามการดำเนินงานของสำนักงานปลัดกระทรวงอุตสาหกรรม
รองปลัดฯ วรวรรณ เป็นประธานการประชุมเพื่อติดตามการดำเนินงานของสำนักงานปลัดกระทรวงอุตสาหกรรม
วันพุธที่ 24 กุมภาพันธ์ 2564
ข่าวดี! เพิ่มจุดลงทะเบียน “เราชนะ” ใกล้ที่ไหนไปที่นั่น
...
แจ้งข่าวบอกกล่าว การเพิ่มจุดรับลงทะเบียน “เราชนะ” เพิ่มเติม
สำหรับประชาชนกลุ่มไม่มีสมาร์ทโฟน
และกลุ่มที่ต้องการความช่วยเหลือเป็นพิเศษ
.
นอกจากจะลงทะเบียนที่สาขาและจุดบริการเคลื่อนที่
ของ ธ.กรุงไทย ได้แล้ว
ยังสามารถลงทะเบียน ได้ที่สาขาหรือจุดบริการ
ของ ธ.ออมสิน ธ.ก.ส. สำนักงานคลังจังหวัด สำนักงานสรรพสามิตพื้นที่
และสำนักงานสรรพากรพื้นที่ทั่วประเทศ
ตั้งแต่วันที่ 22 ก.พ. – 5 มี.ค. 64
ทำให้มีจุดรับบริการลงทะเบียน รวมอย่างน้อย 3,500 แห่ง
.
ล่าสุด มีผู้ที่ผ่านการคัดกรองคุณสมบัติ
และยืนยันการใช้สิทธิ์ร่วมโครงการฯ แล้ว
จำนวน 11,989,928 คน
.
มีกลุ่มผู้ที่ต้องการความช่วยเหลือเป็นพิเศษ
มาลงทะเบียนแล้วจำนวน 571,797 คน
.
เกิดการใช้จ่ายวงเงินสิทธิ์
เป็นเงินหมุนเวียนในระบบเศรษฐกิจมากกว่า 24,571 ล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
กรุงไทยปิดสาขาอ่างทองชั่วคราว พบไทม์ไลน์ผู้ป่วยโควิด-19 มาใช้บริการ สั่งตรวจ “ไม่พบ” พนักงานติดเชื้อ
ธ.กรุงไทยแจ้งปิดสาขาอ่างทองชั่วคราว ตั้งแต่วันที่ 24  -28 ก.พ. หลังได้รับแจ้งจากสาธารณสุขจังหวัดว่าผู้ติดเชื้อโควิด-19  มาใช้บริการลงทะเบียนเราชนะกลุ่มไม่มีสมาร์ทโฟน ที่จุดบริการบริเวณโรงจอดรถด้านหลังอาคารที่ทำการสาขาอ่างทอง เมื่อวันที่ 18 ก.พ.2564
ธนาคารกรุงไทยแจ้งปิดสาขาอ่างทองชั่วคราว ตั้งแต่วันที่ 24 -28 กุมภาพันธ์ หลังได้รับแจ้งจากสาธารณสุขจังหวัดว่า ผู้ติดเชื้อโควิด-19 มาใช้บริการลงทะเบียนเราชนะกลุ่มไม่มีสมาร์ทโฟน ที่จุดบริการบริเวณโรงจอดรถด้านหลังอาคารที่ทำการสาขาอ่างทอง เมื่อวันที่ 18 กุมภาพันธ์ 2564 และได้เข้ารับการรักษาที่โรงพยาบาลอ่างทอง เมื่อวันที่ 22 กุมภาพันธ์ที่ผ่านมา
ทั้งนี้ ในการเปิดรับลงทะเบียนเราชนะ ธนาคารจัดให้มีจุดคัดกรองโควิด-19 ในทุกจุดบริการ ให้พนักงานและลูกค้าสวมใส่หน้ากากอนามัย พร้อมจัดเว้นระยะห่างในระหว่างการรอรับบริการ โดยพบว่า ณ จุดคัดกรอง ของจุดบริการสาขาอ่างทาง ซึ่งดำเนินการคัดกรองโดยอาสาสมัครสาธารณสุข (อสม.) โดยลูกค้าคนดังกล่าว ไม่มีไข้ และไม่มีอาการใดๆ
หลังได้รับแจ้งธนาคารได้ดำเนินการตามมาตรการป้องกันโควิด-19 โดยให้พนักงานที่ปฏิบัติงานในวันที่ 18 กุมภาพันธ์ 2564 เข้ารับการตรวจหาเชื้อทันที ผลการตรวจ ไม่พบพนักงานติดเชื้อ อย่างไรก็ตาม ธนาคารให้พนักงาน Work From Home เพื่อสังเกตดูอาการเป็นเวลา 14 วัน โดยสับเปลี่ยนพนักงานชุดใหม่ให้บริการแทน โดยในระหว่างปิดทำการสาขาอ่างทอง เพื่อทำความสะอาดฆ่าเชื้อโรค ลูกค้าสามารถใช้บริการสาขาใกล้เคียงได้แก่ สาขาป่าโมก สาขาโพธิ์ทอง และสาขาวิเศษชัยชาญ นอกจากนี้ ธนาคารได้สั่งห้ามพนักงานทุกคน ทุกสาขา เดินทางไปในสถานที่ที่มีผู้คนหนาแน่น ตามคำสั่งราชการอย่างเคร่งครัด
วันพุธที่ 24 กุมภาพันธ์ 2564
พร้อม “รับรองรุ่นการผลิตวัคซีน” ทั้งนำเข้า - ในประเทศ
...
แผนการจัดซื้อจัดหาวัคซีนของไทย
ไม่ได้ผูกขาดกับที่ใดที่หนึ่ง
แม้วัคซีนจากแอสตราเซเนกา
จะได้รับการอนุมัติขึ้นทะเบียนกับ อย. แล้ว
ก็ยังมีวัคซีนจากบริษัทต่าง ๆ เช่น ซิโนแวค
จอห์นสันแอนด์จอห์นสัน (ประเทศไทย)
ที่กำลังอยู่ระหว่างการพิจารณาขึ้นทะเบียน
.
เมื่อขึ้นทะเบียนวัคซีนแล้ว ขั้นตอนต่อไป
คือการรับรองรุ่นการผลิตวัคซีน
ในทุกรูปแบบ ซึ่งเป็นการตรวจสอบคุณภาพ
ความปลอดภัยของวัคซีนอีกครั้ง
ว่าตรงตามมาตรฐานที่ได้ขึ้นทะเบียนไว้หรือไม่
ก่อนที่จะนำไปใช้หรือจำหน่าย
.
สำหรับการรับรองรุ่นการผลิตวัคซีน
และยาชีววัตถุของประเทศไทยนั้น
เป็นที่ยอมรับของสากล โดยผ่านเกณฑ์
การตรวจประเมินจากองค์การอนามัยโลก
มาตั้งแต่ปี พ.ศ.2548
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 24 กุมภาพันธ์ 2564
เชื่อมข้อมูลหน่วยงานรัฐ ด้วย NSW
...
เคยไหม? ติดต่อหน่วยงานราชการแต่ละครั้ง
ต้องเตรียมเอกสาร ถ่ายสำเนาทีละหลายชุด
...แต่ปัญหาเหล่านี้จะหมดไป ด้วย
National Single Window (NSW)
.
ซึ่งก็คือ ระบบกลางเชื่อมโยงข้อมูลอิเล็กทรอนิกส์
ให้หน่วยงานรัฐสามารถแชร์ข้อมูลหลังบ้านกันได้
เช่น เอกสาร – ข้อมูลของประชาชน
สำหรับการยื่นเอกสารหรือขอใบอนุญาตต่าง ๆ
ที่แต่ละหน่วยต้องใช้เอกสาร/แบบฟอร์มเหมือนกัน
.
เป็นการช่วยประชาชนลดขั้นตอนงานเอกสาร
ลดการจ่ายค่าธรรมเนียม แถมประหยัดเวลา
และยังสามารถตรวจสอบได้ง่ายขึ้นอีกด้วย
.
โดยขณะนี้ได้มีการเปลี่ยนแบบฟอร์ม
ในการยื่นทำธุรกรรมภาครัฐไปแล้วกว่า 70 แบบฟอร์ม
รองรับการเชื่อมข้อมูลทั้งภาครัฐ เอกชน และระหว่างประเทศ
Cr. กระทรวงดิจิทัลเพื่อเศรษฐกิจและสังคม
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 22 กุมภาพันธ์ 2564
สรรพากร จับมือ บีโอไอ เชื่อมโยงข้อมูลผ่านระบบดิจิทัล อำนวยความสะดวกภาคธุรกิจที่ได้รับส่งเสริมการลงทุน
กรมสรรพากรกับ สนง.คณะกรรมการส่งเสริมการลงทุน เชื่อมโยงข้อมูล เพื่ออำนวยความสะดวกให้แก่ภาคธุรกิจ ลดปัญหาความซ้ำซ้อน ลดขั้นตอนการนำส่งเอกสารอันก่อให้เกิดความผิดพลาดในการยื่นขอใช้สิทธิ ยกเว้นภาษี พร้อมยกระดับบริการภาครัฐผ่านระบบดิจิทัลด้วยข้อมูลชุดเดียว
กรมสรรพากร กับ สำนักงานคณะกรรมการส่งเสริมการลงทุน เชื่อมโยงข้อมูล เพื่ออำนวยความสะดวกให้แก่ภาคธุรกิจ ลดปัญหาความซ้ำซ้อน ลดขั้นตอนการนำส่งเอกสารอันก่อให้เกิดความผิดพลาดในการยื่นขอใช้สิทธิ ยกเว้นภาษี พร้อมยกระดับบริการภาครัฐผ่านระบบดิจิทัลด้วยข้อมูลชุดเดียว
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “ความร่วมมือครั้งนี้ เป็นการลงนามบันทึกข้อตกลงว่าด้วยการเชื่อมโยงข้อมูลร่วมกันระหว่างสำนักงานคณะกรรมการส่งเสริมการลงทุนหรือ บีโอไอ กับกรมสรรพากรที่จะร่วมบูรณาการด้านการให้บริการภาครัฐ พร้อมสนับสนุนให้ภาคธุรกิจดำเนินไปได้อย่างสะดวก รวดเร็วและถูกต้อง ภายใต้กลยุทธ์ Digital Transformation การเชื่อมโยงข้อมูลร่วมกันนี้จะเป็นการอำนวยความสะดวก ช่วยลดความยุ่งยาก ซับซ้อนของขั้นตอนการนำส่งข้อมูลด้านเอกสาร ป้องกันข้อผิดพลาดในการใช้สิทธิประโยชน์ทางภาษีเงินได้นิติบุคคลให้กับผู้ที่ได้รับสิทธิประโยชน์ทางภาษีตามบัตรส่งเสริมการลงทุน”
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน กล่าวว่า “การเชื่อมโยงข้อมูลนี้ เป็นการยกระดับบริการผ่านระบบดิจิทัลด้วยข้อมูลชุดเดียวกันใช้ได้สองหน่วยงาน เพิ่มความสะดวกและลดภาระให้แก่นักลงทุนที่ต้องรายงานความคืบหน้าในการดำเนินการโครงการผ่านระบบ e – Monitoring ไม่ต้องกรอกข้อมูลและจัดส่งเอกสารที่ซ้ำซ้อนให้กับทั้งสองหน่วยงาน สร้างประโยชน์ในการใช้สิทธิประโยชน์ยกเว้นภาษีเงินได้นิติบุคคลผ่านระบบ e – Tax ของบีโอไอให้เป็นข้อมูลที่ถูกต้องและเป็นชุดเดียวกับกรมสรรพากร โดยการเชื่อมโยงข้อมูลดังกล่าวนี้จะเริ่มดำเนินการได้ตั้งแต่วันที่ 1 เมษายน 2564 เป็นต้นไป”
อธิบดีกรมสรรพากร กล่าวเพิ่มเติมว่า “กรมสรรพากรมีความมุ่งมั่นที่จะยกระดับการให้บริการผ่านระบบดิจิทัลตามนโยบายของรัฐบาล เพื่ออำนวยความสะดวกให้กับผู้ที่ได้รับการส่งเสริมในการใช้สิทธิยกเว้นภาษีได้อย่างถูกต้อง ตรวจสอบได้ ผลักดันเศรษฐกิจไทยให้ก้าวไกลไปกับเทคโนโลยีและขับเคลื่อนประเทศไทยไปสู่ Digital Thailand ต่อไป ภายใต้มาตรการ เว้นระยะห่างทางสังคม (Social Distancing)”
กรมสรรพากร สำนักงานเลขานุการกรม
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
วันจันทร์ที่ 22 กุมภาพันธ์ 2564
การดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปีงบประมาณ พ.ศ. 2564 กลุ่มพื้นที่ภาคกลาง
การประชุมชี้แจงกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ ประจำปีงบประมาณ พ.ศ. 2564 กลุ่มพื้นที่ภาคกลาง จำนวน 8 จังหวัด (ครั้งที่ 1) ณ จังหวัดกาญจนบุรี
นายอำพันธุ์เวฬุตันติรองปลัดกระทรวงเกษตรและสหกรณ์ในฐานะผู้รับผิดชอบกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ภาคกลาง25จังหวัดเป็นประธานการประชุมชี้แจงกำกับการดำเนินงานตามนโยบายและโครงการสำคัญของกระทรวงเกษตรและสหกรณ์ประจำปีงบประมาณพ.ศ. 2564กลุ่มพื้นที่ภาคกลาง(ครั้งที่1)จำนวน8จังหวัดได้แก่จังหวัดกาญจนบุรีสุพรรณบุรีราชบุรีเพชรบุรีประจวบคีรีขันธ์สมุทรสาครสมุทรสงครามนครปฐมและได้ถ่ายทอดสดการประชุมไปยังจังหวัดสมุทรสาครณห้องประชุมแควใหญ่ศาลากลางจังหวัดกาญจนบุรี
สำหรับการประชุมครั้งนี้มีนายธิติโลหะปิยะพรรณผู้อำนวยการสำนักแผนงานและโครงการพิเศษเกษตรและสหกรณ์จังหวัด8จังหวัดพร้อมด้วยหัวหน้ากลุ่มยุทธศาสตร์พัฒนาการเกษตรเข้าร่วมประชุมเพื่อรับทราบการชี้แจงแนวนโยบายของกระทรวงเกษตรฯการหารือแลกเปลี่ยนแสดงความคิดเห็นข้อเสนอแนะและรับทราบปัญหาข้อจำกัดของการดำเนินงานที่ผ่านมาใน4ประเด็นได้แก่1)งานตามนโยบาย/โครงการสำคัญของกระทรวงเกษตรและสหกรณ์2)แนวทางการบริหารจัดการองค์กร3)เป้าหมายการพัฒนาภาคการเกษตรตามศักยภาพ/ความเหมาะสมของพื้นที่และ4)การบูรณาการ/การบริหารจัดการทรัพยากรภายในจังหวัด/ระหว่างจังหวัดเพื่อให้เกษตรและสหกรณ์จังหวัดขับเคลื่อนงานด้านการเกษตรระดับจังหวัดและระดับอำเภอเชื่อมโยงกับทิศทางการพัฒนาระดับภาคและระดับประเทศต่อไป
วันจันทร์ที่ 22 กุมภาพันธ์ 2564
โครงการเราชนะ เพิ่มจุดลงทะเบียนเป็น 3 ธนาคาร
วันจันทร์ที่ 22 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการเราชนะ เปิดจุดลงทะเบียนเพิ่มเติมเพื่ออำนวยความสะดวกให้แก่ประชาชนที่ไม่มีโทรศัพท์มือถือแบบสมาร์ทโฟน หรือไม่มีอินเทอร์เน็ต โดยสามารถนำบัตรประชาชนแบบสมาร์ทการ์ดไปลงทะเบียนได้ใน 3 ธนาคาร คือ ธนาคารกรุงไทย ธนาคารออมสิน และธนาคารเพื่อการเกษตรและสหกรณ์ หรือ ธ.ก.ส. ทุกสาขาทั่วประเทศ ตั้งแต่วันนี้ – 5 มี.ค.64 เพื่อลดความแออัดและประหยัดเวลาในการรอคอยของประชาชน นอกจากนี้ ประชาชนยังสามารถลงทะเบียนได้ที่หน่วยเคลื่อนที่ของธนาคารกรุงไทย ซึ่งมีกว่า 800 แห่งกระจายอยู่ทั่วประเทศ โดยตรวจสอบรายชื่อจุดลงทะเบียนได้ที่เว็บไซต์ธนาคารกรุงไทยเพื่อให้ทุกคนได้เข้าร่วมโครงการอย่างทั่วถึงและเท่าเทียม
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 22 กุมภาพันธ์ 2564
ความคืบหน้าการเปิดจุดรับลงทะเบียนเพิ่มเติมแก่กลุ่มผู้ที่ต้องการความช่วยเหลือเป็นพิเศษ
ความคืบหน้าการเปิดจุดรับลงทะเบียนโครงการเราชนะเพิ่มเติมวันแรก นอกเหนือจากการลงทะเบียนที่สาขาและจุดบริการเคลื่อนที่ของธ.กรุงไทย 1,894 แห่ง ซึ่ง ก.คลังเพิ่มจุดรับลงทะเบียนจนปัจจุบันมีจุดรับลงทะเบียนไม่น้อยกว่า 3,500 แห่ง
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดจุดรับลงทะเบียนโครงการเราชนะ (โครงการฯ) เพิ่มเติมวันแรก เพื่ออำนวยความสะดวกแก่กลุ่มผู้ที่ต้องการความช่วยเหลือเป็นพิเศษ เช่น ไม่สามารถเข้าถึงระบบอินเทอร์เน็ต ไม่มีสมาร์ทโฟนทำให้ไม่สามารถใช้งานแอปพลิเคชัน “เป๋าตัง” ได้ ผู้ที่อยู่ในภาวะพึ่งพิง (ผู้สูงอายุ ผู้พิการ ทุพพลภาพ ผู้ป่วยติดเตียงที่ไม่สามารถเดินทางไปลงทะเบียนเองหรือเดินทางไปใช้จ่ายวงเงินสิทธิ์ที่ได้รับผ่านแอปพลิเคชัน “เป๋าตัง” ได้) นอกเหนือจากการลงทะเบียนที่สาขาและจุดบริการเคลื่อนที่ของธนาคารกรุงไทย จำกัด (มหาชน) จำนวน 1,894 แห่ง ซึ่งกระทรวงการคลังได้เพิ่มจุดรับลงทะเบียนจนปัจจุบันมีจุดรับลงทะเบียนไม่น้อยกว่า 3,500 แห่ง โดยสามารถลงทะเบียนได้ที่สาขาหรือจุดบริการของธนาคารออมสิน ธนาคารเพื่อการเกษตรและสหกรณ์การเกษตร สำนักงานคลังจังหวัด สำนักงานสรรพสามิตพื้นที่ สำนักงานสรรพากรพื้นที่ รวมถึงหน่วยรับลงทะเบียนเคลื่อนที่ของกระทรวงมหาดไทย โดยขณะนี้ประชาชนกลุ่มผู้ที่ต้องการความช่วยเหลือเป็นพิเศษได้ลงทะเบียนเข้าร่วมโครงการฯ แล้ว จำนวนมากกว่า 651,632 คน
โฆษกกระทรวงการคลังได้เน้นย้ำว่า กลุ่มผู้ที่ต้องการความช่วยเหลือเป็นพิเศษที่ลงทะเบียนระหว่างวันที่ 15 – 21 กุมภาพันธ์ 2564 จะทราบผลการคัดกรองคุณสมบัติในวันที่ 4 มีนาคม 2564 และจะได้รับวงเงินสิทธิ์ครั้งแรกในวันที่ 5 มีนาคม 2564 และกลุ่มผู้ที่ลงทะเบียนระหว่างวันที่ 22 กุมภาพันธ์ – 5 มีนาคม 2564 จะทราบผลการคัดกรองคุณสมบัติในวันที่ 15 มีนาคม 2564 และจะได้รับวงเงินสิทธิ์ครั้งแรกในวันที่ 19 มีนาคม 2564 ทั้งนี้ กระทรวงการคลังได้ปิดรับลงทะเบียนโครงการฯ ของกลุ่มประชาชนทั่วไปทางเว็บไซต์ www.เราชนะ.com ตั้งแต่วันที่ 12 กุมภาพันธ์ 2564 ที่ผ่านมาแล้ว สำหรับปุ่ม “ลงทะเบียนกลุ่มพิเศษ” ที่ปรากฏบนหน้าเว็บไซต์ดังกล่าว เปิดขึ้นเพื่อให้เจ้าหน้าที่ของหน่วยงานข้างต้นอำนวยความสะดวกในการลงทะเบียนให้กับกลุ่มผู้ต้องการความช่วยเหลือเป็นพิเศษ
โฆษกกระทรวงการคลังได้กล่าวถึงความคืบหน้าของการเข้าร่วมโครงการฯ ณ วันที่ 22 กุมภาพันธ์ 2564 สำหรับประชาชนกลุ่มผู้ถือบัตรสวัสดิการแห่งรัฐ จำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 จนถึงปัจจุบันไปแล้ว จำนวนมากกว่า 22,761.2 ล้านบาท สำหรับประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com เป็นผู้ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ ผ่านแถบ (Banner) โครงการ “เราชนะ” ในแอปพลิเคชัน “เป๋าตัง” แล้ว จำนวนมากกว่า 14.4 ล้านคน ได้มีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 จนถึงปัจจุบันไปแล้ว จำนวนมากกว่า 15,762.4 ล้านบาท จึงมีผู้ใช้สิทธิ์โครงการฯ รวมแล้วมากกว่า 28.1 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยไปแล้วมากกว่า 38,524.6 ล้านบาท ผ่านผู้ประกอบการร้านค้าและผู้ให้บริการรายย่อยที่ลงทะเบียนเข้าร่วมโครงการฯ มากกว่า 1.01 ล้านกิจการ
สำนักงานเศรษฐกิจการคลัง
โทร. 0 2273 9020 ต่อ 3250 3423 3424 3425 3427 3429 3430 3431 และ 3444 (เฉพาะวันและเวลาราชการ)
Call Center ธนาคารกรุงไทย จำกัด (มหาชน)
โทร. 0 2111 1122
วันจันทร์ที่ 22 กุมภาพันธ์ 2564
ดีอีเอส สำนึกในพระมหากรุณาธิคุณ จัดพิธีรับพระราชทานเครื่องราชอิริยาภรณ์ ประจำปี 2563 หน้าพระบรมฉายาลักษณ์พระบาทสมเด็จพระเจ้าอยู่หัว
ดีอีเอส สำนึกในพระมหากรุณาธิคุณ จัดพิธีรับพระราชทานเครื่องราชอิริยาภรณ์ ประจำปี 2563 หน้าพระบรมฉายาลักษณ์พระบาทสมเด็จพระเจ้าอยู่หัว
เมื่อวันที่ 22 กุมภาพันธ์ 2564 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีรับพระราชทานเครื่องราชอิสริยาภรณ์ชั้นสายสะพายและชั้นต่ำกว่าสายสะพาย หน้าพระบรมฉายาลักษณ์พระบาทสมเด็จพระเจ้าอยู่หัว โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวรายงาน กระทรวงดิจิทัลเพื่อเศรษฐกิจและสังคม ได้จัดพิธีพระราชทานเครื่องราชอิสริยาภรณ์ ประจำปี พ.ศ. 2563 เพื่อเป็นการถวายพระเกียรติและเป็นเกียรติประวัติแก่ผู้ที่ได้รับพระราชทานเครื่องราชอิสริยาภรณ์ โดยมี ผู้ได้รับพระราชทานเครื่องราชอิสริยาภรณ์ จำนวนทั้งสิ้น 112 ราย แบ่งเป็นชั้นมหาปรมาภรณ์ช้างเผือก 1 ราย ชั้นมหาวชิรมงกุฎ 11 ราย ชั้นประถมาภรณ์ช้างเผือก 40 ราย และชั้นประถมาภรณ์มงกุฎไทย 58 ราย และชั้นตริตาภรณ์มงกุฎไทย 2 ราย ณ ห้อง Auditorium บริษัท โทรคมนาคมแห่งชาติ จำกัด (มหาชน) ถนนแจ้งวัฒนะ เขตหลักสี่ กทม. นับเป็นความปลื้มปิติและสำนึกในพระมหากรุณาธิคุณอย่างหาที่สุดมิได้
*****************
วันจันทร์ที่ 22 กุมภาพันธ์ 2564
กระทรวงเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่น 44 ย้ำนโยบาย ดร.เฉลิมชัย สู่การปฏิบัติจริง
กระทรวงเกษตรฯ เปิดการอบรมหลักสูตรนักบริหารการพัฒนาการเกษตรและสหกรณ์ ระดับต้น (นบต.) รุ่น 44 ย้ำนโยบาย ดร.เฉลิมชัย สู่การปฏิบัติจริง
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานพิธีเปิดการอบรมหลักสูตรนักบริหาร การพัฒนาการเกษตรและสหกรณ์ ระดับต้น (นบต.) รุ่นที่ 44 ผ่านโปรแกรม ZOOM cloud Meetings ที่จัดขึ้นระหว่างวันที่ 16 กุมภาพันธ์ - 2 มีนาคม 2564 พร้อมบรรยายพิเศษ “บทบาทหน้าที่นักบริหารการพัฒนาการเกษตรและสหกรณ์ ระดับต้น” โดยมีนายวิชัย ไตรสุรัตน์ ผู้ช่วยปลัดกระทรวงเกษตรและสหกรณ์ และนางกาญจนา แดงรุ่งโรจน์ ผู้อำนวยการสถาบันเกษตราธิการ และผู้เข้ารับการฝึกอบรม รวม 75 คน เข้าร่วม ณ ห้องประชุมกระทรวงเกษตรและสหกรณ์
ปลัดกระทรวงเกษตรและสหกรณ์ ได้กล่าวเน้นย้ำแก่ผู้เข้ารับการฝึกอบรมในครั้งนี้ ในการนำนโยบายของดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และนโยบายสำคัญของกระทรวงเกษตรและสหกรณ์ไปสู่การปฏิบัติจริง มีการทำงานที่เน้นผลงานอย่างเป็นรูปธรรม เช่น โครงการ 1 ตำบล 1 กลุ่มเกษตรทฤษฎีใหม่ โครงการยกระดับแปลงใหญ่ด้วยเกษตรสมัยใหม่และการเชื่อมโยงตลาด เป็นต้น โดยมุ่งหวังให้ผู้เข้าร่วมอบรมเป็นกำลังสำคัญในการขับเคลื่อนโครงการต่าง ๆ ให้มีประสิทธิภาพมากยิ่งขึ้น พร้อมกับเร่งการทำประชาสัมพันธ์เชิงรุก และการเข้าถึงเกษตรกรโดยตรงให้มากขึ้น เพื่อสร้างความรู้ความเข้าใจให้แก่พี่น้องเกษตรกรได้อย่างรวดเร็วและทั่วถึงมากขึ้น เพื่อให้เกษตรกรได้รับรู้เกี่ยวกับข้อดีและประโยชน์จากโครงการและมาตรการสำคัญๆ ที่กระทรวงเกษตรและสหกรณ์ มอบให้แก่เกษตรกรและประชาชน
อนึ่ง เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 การอบรมดังกล่าวจึงจัดขึ้นผ่านระบบออนไลน์ โดยมีวัตถุประสงค์ให้ผู้เข้าร่วมอบรมมีความรู้ความเข้าใจเกี่ยวกับบทบาทหน้าที่ ความรับผิดชอบของนักบริหารการพัฒนาการเกษตรและสหกรณ์ ระดับต้น (นบต.) มีทัศนคติที่ดีในการทำงานร่วมกับผู้อื่น สามารถวิเคราะห์พฤติกรรมการปฏิบัติงานของตนเองและผู้ร่วมงานและนำไปปรับใช้ เพื่อการทำงานเป็นทีมที่มีประสิทธิภาพ และนำนโยบายของกระทรวงฯ ไปสู่การปฏิบัติได้จริงในระดับพื้นที่
วันจันทร์ที่ 22 กุมภาพันธ์ 2564
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบวิดีโอคอนเฟอร์เรนซ์
รมว.วธ.เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ ผ่านระบบวิดีโอคอนเฟอร์เรนซ์
วันที่ ๒๒ กุมภาพันธ์ ๒๕๖๔ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม เข้าร่วมประชุมคณะกรรมการบริหารสถานการณ์การแพร่ระบาด ของโรคติดเชื้อไวรัสโคโรนา 2019 (โควิด-19) ครั้งที่ ๓/๒๕๖๔ โดยมีพลเอก ประยุทธ์ จันทร์โอชา นายกรัฐมนตรี เป็นประธานการประชุมผ่านระบบวิดีโอคอนเฟอร์เรนซ์ ณ ห้องประชุม ๑ ชั้น ๘ กระทรวงวัฒนธรรม
วันจันทร์ที่ 22 กุมภาพันธ์ 2564
สธ. เปิดสถาบันกัญชาทางการแพทย์ ศูนย์กลางความร่วมมือด้านกัญชา กัญชง
กระทรวงสาธารณสุข เปิดสถาบันกัญชาทางการแพทย์ เป็นศูนย์กลางความร่วมมือด้านกัญชา กัญชง       ให้ความรู้ ข้อมูลข่าวสาร ที่ถูกต้อง รวดเร็ว แก่ประชาชนและสาธารณะ ตามหลักวิชาการด้านการแพทย์
วันนี้ (22 กุมภาพันธ์ 2564) ที่ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหารกระทรวงสาธารณสุข เปิดสถาบันกัญชาทางการแพทย์ พร้อมมอบนโยบายกัญชาเสรีทางการแพทย์ปี 2564 นายอนุทินกล่าวว่า กระทรวงสาธารณสุขได้ขับเคลื่อนนโยบายกัญชา กัญชง ทางการแพทย์จนสามารถปลดล็อคให้ บางส่วนของกัญชา กัญชง ออกจากการควบคุมยาเสพติดประเภท 5 เพื่อให้ประชาชนได้ใช้ประโยชน์ทางการแพทย์ส่งผลให้ปัจจุบันมีผู้ป่วยที่ได้รับยากัญชาทั้งแผนปัจจุบันและแผนไทย กว่า 50,000 ราย จากสถานพยาบาลในสังกัดกระทรวงสาธารณสุขครอบคลุม 77 จังหวัดทั่วประเทศ มีกลุ่มวิสาหกิจชุมชนผู้ปลูกกัญชาร่วมกับหน่วยงานในสังกัดกระทรวงสาธารณสุขกว่า 300 กลุ่ม เพื่อนำผลผลิตที่ได้มาผลิตเป็นน้ำมันกัญชา และส่วนผสมของยากัญชาแผนไทย เพื่อรักษาในกลุ่มโรคต่างๆ อาทิ โรคลมชัก โรคปลอกประสาทเสื่อมแข็งที่มีภาวะกล้ามเนื้อหดเกร็ง, โรคมะเร็ง, นอนไม่หลับ, ปวดเรื้อรัง เป็นต้น มีระบบการประเมินประสิทธิผลและความปลอดภัยของยากัญชา เพื่อสร้างหลักฐานทางวิชาการสนับสนุนการใช้และขึ้นทะเบียนยากัญชาในอนาคต นอกจากนี้สำนักงานคณะกรรมการอาหารและยาได้เร่งพิจารณายากัญชาเข้าสู่รายการยาในบัญชียาหลักแห่งชาติ ซึ่งจะสร้างให้เกิดอุปสงค์ที่ยั่งยืน เกิดการปลูก การผลิต รวมถึงต่อยอดให้เกิดการศึกษาวิจัย ผลิตภัณฑ์สุขภาพอื่นๆ เช่น ยา อาหาร เครื่องสำอาง ผลิตภัณฑ์สมุนไพรเป็นต้น
นายอนุทิน กล่าวต่อว่า การผลักดันนโนบายกัญชาทางการแพทย์ ได้มีการประสานความร่วมมือกับหน่วยงานต่างๆ อาทิ กระทรวงเกษตรและสหกรณ์ กระทรวงศึกษาธิการ และภาคเอกชนที่มีศักยภาพ เกิดการพัฒนาตั้งแต่ ต้นทาง คือสายพันธุ์กัญชากัญชงที่มีคุณภาพ กลางทาง คือ การผลิตและจำลองภาพพัฒนานวัตกรรมผลิตภัณฑ์และบริการที่มีคุณภาพ ตรงความต้องการของตลาด และปลายทาง คือ การเสริมสร้างศักยภาพผู้ประกอบการให้มีความสามารถในการแข่งขัน ขับเคลื่อนให้เกิดการพัฒนาเชิงสุขภาพและเศรษฐกิจ สำหรับการเปิดสถาบันกัญชาทางการแพทย์เพื่อเป็นหน่วยงานหลัก และศูนย์กลางความร่วมมือ ประสานงานระหว่างหน่วยงานต่างๆ ทั้งในสังกัดกระทรวงสาธารณสุข รัฐวิสาหกิจ และหน่วยงานภายนอก ในการใช้ประโยชน์จากกัญชากัญชงทางการแพทย์ให้เป็นไปในทิศทางเดียวกัน รวมถึงส่งเสริม สนับสนุนองค์ความรู้ เป็นช่องทางในการให้ข้อมูลข่าวสารเกี่ยวกับกัญชา กัญชง ที่ถูกต้อง รวดเร็ว แก่ประชาชนและสาธารณะ ตามหลักวิชาการด้านการแพทย์ที่เหมาะสม
สำหรับกิจกรรมในวันนี้ได้รับความร่วมมือของหน่วยงานต่างๆ ในกระทรวงสาธารณสุขจำนวน 10 แห่ง และเครือข่าย 6 แห่ง ประกอบด้วยนิทรรศการ ผลการดำเนินงานกัญชาทางการแพทย์ ของหน่วยงานทั้งในและนอกกระทรวงสาธารณสุข การเสวนาให้ความรู้เกี่ยวกับกัญชา กัญชง จากผู้เชี่ยวชาญในหัวข้อ “การนำกัญชงไปใช้ประโยชน์ภายใต้กฎหมายใหม่” รวมถึงให้คำปรึกษาแก่ประชาชนผู้สนใจ
*************************** 22 กุมภาพันธ์ 2564
วันจันทร์ที่ 22 กุมภาพันธ์ 2564
กระทรวงแรงงานฝึกอบรม ฟรี ปั้นเจ้าหน้าที่ความปลอดภัยในการทำงาน
ผู้ช่วยรัฐมนตรีประจำกระทรวงแรงงาน เปิดโครงการของขวัญปีใหม่จากใจกระทรวงแรงงาน (ฝึกฟรี มีทักษะ ชนะอุบัติภัย ใส่ใจแรงงาน) หลักสูตร “เจ้าหน้าที่ความปลอดภัยในการทำงานระดับหัวหน้างาน และระดับบริหาร” หวังลดการประสบอันตรายและโรคเนื่องจากการทำงานในโรงงาน
นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน ประธานในพิธีเปิดโครงการของขวัญปีใหม่จากใจกระทรวงแรงงาน ภายใต้แนวคิด ฝึกฟรี มีทักษะ ชนะอุบัติภัย ใส่ใจแรงงาน หลักสูตร “เจ้าหน้าที่ความปลอดภัยในการทำงานระดับหัวหน้างาน และระดับบริหาร” เมื่อวันที่ 22 กุมภาพันธ์ 2564 ณ มหาวิทยาลัยราชภัฏวไลยอลงกรณ์ จังหวัดปทุมธานี โดยมีนายพงศธร กาญจนจิตรา รองผู้ว่าราชการ จังหวัดปทุมธานี ร่วมเป็นเกียรติในพิธีเปิดการอบรม โดยกล่าวว่า นายสุชาติ ชมกลิ่น รัฐมนตรีว่าการกระทรวงแรงงาน มีนโยบายที่มุ่งหวังพัฒนาคนให้มีความรู้ความเข้าใจในการปฏิบัติงาน เพื่อให้ผู้ใช้แรงงานซึ่งเป็นพลังสำคัญ ในการส่งเสริมขีดความสามารถในการแข่งขันและพัฒนาระบบเศรษฐกิจของประเทศได้มีคุณภาพชีวิตที่ดียิ่งขึ้นและเป็นการแบ่งเบาภาระลดต้นทุน ค่าใช้จ่ายให้กับสถานประกอบกิจการ โดยเฉพาะอย่างยิ่งในช่วงสถานการณ์โรคติดเชื้อไวรัสโคโรนา 2019 (covid-19) โดยมอบให้กรมสวัสดิการและคุ้มครองแรงงานประสานกับหน่วยฝึกอบรมเอกชนจัดฝึกอบรมโดยไม่เรียกเก็บค่าบริการ จำนวน 10,000 คน อันจะเป็นของขวัญปีใหม่ที่เป็นประโยชน์ต่อผู้ใช้แรงงานและผู้ที่เกี่ยวข้อง
ด้านนายวรรณรัตน์ ศรีสุขใส รองอธิบดีกรมสวัสดิการและคุ้มครองแรงงาน กล่าวเพิ่มเติมว่า การฝึกอบรมในครั้งนี้ ได้รับความร่วมมือจากบริษัท เพอร์เฟคเซฟตี้เทรนนิ่ง แอนด์คอนซัลติ้ง จำกัด ซึ่งเป็นหนึ่งหน่วยฝึกอบรมใน 205 หน่วยงานที่ขึ้นทะเบียนกับกรมสวัสดิการและคุ้มครองแรงงาน ได้ให้ความร่วมมือ ในการมอบของขวัญปีใหม่ 2564 ของกระทรวงแรงงาน “ รักจากใจ แรงงานไทย สุขใจถ้วนหน้า ” โดยจัดฝึกอบรมหลักสูตร “เจ้าหน้าที่ความปลอดภัยในการทำงานระดับหัวหน้างาน และระดับบริหาร” หลักสูตรละ 60 คน รวม 120 คน โดยไม่เรียกเก็บค่าบริการ ระยะเวลาการฝึกอบรมรวม 12 ชั่วโมง เมื่อผ่านการฝึกอบรมแล้ว จะสามารถทำหน้าที่เจ้าหน้าที่ความปลอดภัยในการทำงาน (จป.) ดูแลความปลอดภัย อาชีวอนามัย และสภาพแวดล้อมในการทำงาน ในสถานประกอบกิจการได้ตามที่กฎหมายกำหนด และนำความรู้ที่ได้รับไปพัฒนางานด้านความปลอดภัยในการทำงาน ลดการเกิดอุบัติเหตุและโรคเนื่องจากการทำงานลงหรือไม่เกิดขึ้น ซึ่งจะเป็นประโยชน์ต่อทั้งตัวผู้เข้ารับการอบรม เพื่อนร่วมงาน สถานประกอบกิจการและประเทศสืบไป
วันจันทร์ที่ 22 กุมภาพันธ์ 2564
“อนุทิน” ยืนยัน ไม่ได้บอกว่านายกรัฐมนตรีจะฉีดซิโนแวค ย้ำการฉีดวัคซีนทุกเข็ม พิจารณาตามข้อบ่งชี้ ทางการแพทย์
“อนุทิน” ยืนยัน ไม่ได้บอกว่านายกรัฐมนตรีจะฉีดซิโนแวค ย้ำการฉีดวัคซีนทุกเข็ม พิจารณาตามข้อบ่งชี้ ทางการแพทย์ ด้านกรมควบคุมโรค ยืนยันวัคซีนซิโนแวค ฉีดได้เฉพาะอายุ 18-59 ปี หญิงตั้งครรภ์-มีประวัติแพ้วัคซีน “ห้ามฉีด”
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยกรณีการฉีดวัคซีนโควิด19 เข็มแรก ว่า ต้องขอบพระคุณท่านนายกรัฐมนตรีที่แสดงเจตนารมณ์เพื่อสร้างความเชื่อมั่นให้กับพี่น้องประชาชนคนไทย ด้วยการอาสาที่จะฉีดวัคซีนเป็นเข็มแรก แต่อย่างไรก็ตาม ในการดำเนินการทั้งหมด ขึ้นกับมาตรการความปลอดภัยและดุลยพินิจของแพทย์ ซึ่งวัคซีนแต่ละชนิดมีข้อบ่งใช้แตกต่างกัน
“ในกรณีของท่านนายกรัฐมนตรี ผมไม่เคยพูดว่าท่านจะฉีดวัคซีนของซิโนแวค แต่ท่านแค่แสดงเจตนารมณ์ว่าจะฉีดเข็มแรก เพื่อให้ประชาชนเชื่อมั่นในความปลอดภัยของวัคซีนเท่านั้น ซึ่งทุกอย่างต้องเป็นไปตามข้อกำหนด ไม่มียกเว้น” นายอนุทิน ย้ำ
ด้านนพ.โสภณ เอี่ยมศิริถาวร รองอธิบดีกรมควบคุมโรค การให้วัคซีนต้องคำนึงถึงมาตรการที่ผู้ผลิตวัคซีนแต่ละบริษัทกำหนด ส่วนการบริหารจัดการวัคซีน เรามีคณะกรรมการอำนวยการบริหารจัดการการให้วัคซีนป้องกันโรคติดเชื้อไวรัสโคโรนา 2019 ซึ่งมีนพ.โสภณ เมฆธน เป็นประธาน มีคณะกรรมการวัคซีนแห่งชาติ และยังมีผู้เชี่ยวชาญอีกจำนวนมาก ที่เข้ามาช่วยกำหนดเกณฑ์ต่างๆในการฉีดวัคซีนทุกเข็ม ให้มีความปลอดภัยสูงสุด
รองอธิบดีกรมควบคุมโรค กล่าวด้วยว่า สำหรับวัคซีนซึ่งจะเข้ามาในวันที่ 24 ก.พ. 2564 นี้ เป็นวัคซีนของบริษัทซิโนแวค ซึ่งมีข้อบ่งชี้ทางการแพทย์ในการฉีดอยู่แล้ว ประกอบด้วย อายุ ซึ่งซิโนแวค กำหนดไว้ว่า ผู้ที่มีสิทธิได้รับวัคซีนต้องมีอายุระหว่าง 18 – 59 ปี ไม่สามารถฉีดในผู้ที่มีอายุต่ำกว่า 18 ปีหรือมากกว่า 59 ปี ได้ เนื่องจากยังไม่มีผลการวิจัยที่เพียงพอมารองรับ นอกจากนี้ ยังมีข้อกำหนดไม่ให้ฉีดในหญิงตั้งครรภ์ หรือผู้ที่เคยแพ้วัคซีนมาก่อนอีกด้วย
*************************** 22 กุมภาพันธ์ 2564